ฉบับร่าง:กรมทรัพยากรทางทะเลและชายฝั่ง

กรมทรัพยากรทางทะเลและชายฝั่ง (Department of Marine and Coastal Resources; DMCR) หรือชื่อย่อ ทช. เป็นส่วนราชการในสังกัดกระทรวงทรัพยากรธรรมชาติและสิ่งแวดล้อม มีหน้าที่เกี่ยวกับการอนุรักษ์ ฟื้นฟู และบริหารจัดการทรัพยากรทางทะเลและชายฝั่ง รวมทั้งป้องกันและแก้ไขปัญหาการกัดเซาะชายฝั่ง เพื่อความมั่งคั่ง สมดุล และยั่งยืนของทะเลไทยเพื่อเสริมสร้างความมั่นคงทางสังคมและเศรษฐกิจของประเทศอย่างยั่งยืน

**ประวัติ**
จากพัฒนาของประเทศในด้านต่างๆ ตลอดเวลาที่ผ่านมา เช่น การทำประมง อุตสาหกรรม เกษตรกรรม การพัฒนาแหล่งชุมชนและอื่นๆ ทำให้มีการใช้ประโยชน์จากทรัพยากรทางทะเลและชายฝั่งอย่างมาก ก่อให้เกิดการเปลี่ยนแปลงและส่งผลกระทบต่อความเสื่อมโทรมของทรัพยากร โดยเฉพาะอย่างยิ่งมีการใช้ที่ดินชายฝั่งทะเลมากจนเกิดความขัดแย้งในการใช้ประโยชน์ และมีการกัดเซาะชายฝั่งทะเลอย่างรุนแรง พื้นที่ป่าชายเลน ลดลงอย่างรวดเร็วเนื่องจากการบุกรุกและเปลี่ยนแปลงสภาพเพื่อใช้ประโยชน์ในด้านอื่นๆ แหล่งปะการังและหญ้าทะเล อยู่ในสภาพเสื่อมโทรมเช่นกัน ปริมาณสัตว์น้ำที่จับได้ลดลงอย่างมาก ประกอบกับสภาพแวดล้อมของแหล่งน้ำเสื่อมโทรม ซึ่งเอื้ออำนวยต่อการดำรงชีวิต และขยายพันธุ์ของสัตว์น้ำ
ตระหนักว่าการบริหารจัดการทรัพยากรธรรมชาติและสิ่งแวดล้อมในอดีตที่ผ่านมา ยังไม่มีเอกภาพ ขาดการบูรณาการและไม่มีหน่วยงานที่รับผิดชอบโดยตรง หรือมีหน่วยงานที่ทำหน้าที่เป็นเจ้าภาพ จึงได้มีการปฏิรูประบบราชการและมีพระราชบัญญัติปรับปรุงกระทรวง ทบวง กรม พ.ศ. 2545 กำหนดให้กระทรวงทรัพยากรธรรมชาติและสิ่งแวดล้อมมีหน้าที่เกี่ยวกับอนุรักษ์ และพื้นฟูทรัพยากรธรรมชาติและสิ่งแวดล้อม และรวมทั้งประกาศใช้ประโยชน์อย่างยั่งยืน หมวด 9 หมวด 22 และ 23 จัดตั้งหน่วยงานภายใต้กระทรวงอีก 10 หน่วยงาน โดยมีกรมทรัพยากรทางทะเลและชายฝั่ง อยู่ในลำดับที่ 4 เป็นรวมงานที่เกี่ยวข้องในด้านทรัพยากรทางทะเลและชายฝั่ง จากกรมประมง กรมป่าไม้ และกรมพัฒนาที่ดิน ในกระทรวงเกษตรและสหกรณ์ มาอยู่ภายใต้กระทรวงทรัพยากรธรรมชาติและสิ่งแวดล้อม
ตลอดระยะเวลากว่า 20 ปี ที่กรมทรัพยากรทางทะเลและชายฝั่งได้ดำเนินงานตามภารกิจ เพื่อตอบสนองต่อนโยบายของรัฐบาล และตอบสนองต่อความต้องการของภาคประชาชนอย่างเต็มกำลังความสามารถ มีการเร่งแก้ไขปัญหาเร่งด่วนให้กับประชาชน มุ่งการดำเนินงานเพื่อการสงวนอนุรักษ์ รักษา และป้องกันทรัพยากรทางทะเลและชายฝั่ง เพื่อประโยชน์ของชุมชน สังคม และประเทศชาติ อีกทั้งจะพัฒนาและปรับปรุงการดำเนินงานให้มีประสิทธิภาพและทันต่อสาธารณการณ์ปัจจุบัน

**อำนาจและหน้าที่**
กรมทรัพยากรทางทะเลและชายฝั่ง มีอำนาจหน้าที่ ดังต่อไปนี้
# เสนอความเห็นเพื่อประกอบการพิจารณาจัดทำนโยบายและแผนเพื่อการบริหารจัดการการอนุรักษ์และฟื้นฟูทรัพยากรทางทะเลและชายฝั่ง
# เสนอให้มีการปรับปรุง แก้ไขเพิ่มเติมกฎ ระเบียบ และมาตรการเกี่ยวกับการอนุรักษ์ฟื้นฟู การจัดการและใช้ประโยชน์ทรัพยากรทางทะเลและชายฝั่ง และการป้องกันการกัดเซาะชายฝั่งอย่างยั่งยืน
# กำกับดูแล ประเมิน และติดตามตรวจสอบการอนุรักษ์ การฟื้นฟู การจัดการและใช้ประโยชน์ทรัพยากรทางทะเลและชายฝั่ง และการป้องกันการกัดเซาะทรัพยากรทางทะเลและชายฝั่งให้เป็นไปตามกฎ ระเบียบ และมาตรการที่เกี่ยวข้อง
# ศึกษา วิจัย และพัฒนาการอนุรักษ์และฟื้นฟูทรัพยากรทางทะเลและชายฝั่ง รวมทั้งพืชและสัตว์ทะเลที่หายากและใกล้สูญพันธ์ุ
# เสนอความเห็นเพื่อประกอบการพิจารณากำหนดพื้นที่ป่าชายเลนอนุรักษ์ พื้นที่คุ้มครองทรัพยากรทางทะเลและชายฝั่ง และพื้นที่ที่จะใช้มาตรการในการป้องกันการกัดเซาะชายฝั่งเพื่อประโยชน์ในการสงวน อนุรักษ์ และฟื้นฟูทรัพยากรทางทะเลและชายฝั่ง ตลอดจนแก้ไขปัญหาการกัดเซาะชายฝั่ง
# ส่งเสริมการมีส่วนรวมและสนับสนุนประชาชน ชุมชน ชายฝั่ง และองค์กรปกครองส่วนท้องถิ่น ในการบริหารจัดการการปลูก การบำรุงรักษา การอนุรักษ์ การฟื้นฟู และการใช้ประโยชน์จากทรัพยากรทางทะเลและชายฝั่ง
# เป็นศูนย์ข้อมูลเกี่ยวกับทรัพยากรทางทะเลและชายฝั่งของประเทศ
# ประสานความร่วมมือกับองค์การระหว่างประเทศและต่างประเทศในด้านทรัพยากรทางทะเลและชายฝั่ง
# ปฏิบัติงานอื่นใดตามที่กฎหมายกำหนดให้เป็นหน้าที่และมอบอำนาจของกรมหรือตามที่รัฐมนตรีหรือคณะรัฐมนตรีมอบหมาย

**หน่วยงานในสังกัด**
กรมทรัพยากรทางทะเลและชายฝั่ง มีการแบ่งส่วนราชการตามกฎกระทรวงแบ่งส่วนราชการกรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม พ.ศ. 2563 ดังต่อไปนี้- สำนักงานเลขานุการกรม- กองกฎหมาย- กองยุทธศาสตร์และแผนงาน- กองอนุรักษ์ทรัพยากรชายฝั่ง- กองอนุรักษ์ทรัพยากรทางทะเล- กองอนุรักษ์ทรัพยากรป่าชายเลน- กองสารสนเทศและเทคโนโลยีการสำรวจ- กองจัดการชุมชนชายฝั่งและเครือข่าย- กองการต่างประเทศ- กองป้องกันปราบปรามและบริหารจัดการพื้นที่คุ้มครอง- สถาบันวิจัยและพัฒนาทรัพยากรทางทะเลและชายฝั่ง- สถาบันวิจัยและพัฒนาทรัพยากรป่าชายเลน- สำนักงานทรัพยากรทางทะเลและชายฝั่งที่ 1 (จังหวัดระยอง)- สำนักงานทรัพยากรทางทะเลและชายฝั่งที่ 2 (จังหวัดชลบุรี)- สำนักงานทรัพยากรทางทะเลและชายฝั่งที่ 3 (จังหวัดเพชรบุรี)- สำนักงานทรัพยากรทางทะเลและชายฝั่งที่ 4 (จังหวัดสุราษฎร์ธานี)- สำนักงานทรัพยากรทางทะเลและชายฝั่งที่ 5 (จังหวัดสงขลา)- สำนักงานทรัพยากรทางทะเลและชายฝั่งที่ 6 (จังหวัดพังงา)- สำนักงานทรัพยากรทางทะเลและชายฝั่งที่ 7 (จังหวัดตรัง)- สำนักงานทรัพยากรทางทะเลและชายฝั่งที่ 8 (จังหวัดสมุทรสาคร)- สำนักงานทรัพยากรทางทะเลและชายฝั่งที่ 9 (จังหวัดปัตตานี)- สำนักงานทรัพยากรทางทะเลและชายฝั่งที่ 10 (จังหวัดกระบี่)- กลุ่มตรวจสอบภายใน- กลุ่มพัฒนาระบบราชการ- กลุ่มปฏิบัติราชการประจำ ศรชล.- กลุ่มงานคุ้มครองจริยธรรม

**ทำเนียบอธิบดี**

**อ้างอิง**
หมวดหมู่:กระทรวงทรัพยากรธรรมชาติและสิ่งแวดล้อม
หมวดหมู่:องค์การที่ก่อตั้งในปี พ.ศ. 2545
หมวดหมู่:หน่วยงานของรัฐบาลไทยในเขตหลักสี่
หมวดหมู่:ส่วนราชการระดับกรมในประเทศไทย